<classify> Katibu Mkuu wa TFF, Celestine Mwesigwa alisema jana kuwa, wamebaini viongozi wa soka mikoani wana fikra tofauti na lengo la michuano hii, wao huangalia zaidi kupata matokeo mazuri uwanjani kuliko kutafuta vipaji kama lilivyo lengo la michuano hiyo.Alisema kwa mtazamo huo ndio sababu kubwa ya kuongezeka kwa tatizo la watu kuleta vijana waliozidi umri uliolengwa katika programu hiyo.Mwesigwa amemimina pongezi kwa kampuni ya Airtel nchini kwa kuamua kuwekeza katika soka hapa nchini hasa la vijana.Michuano ya Airtel Rising Stars imekuwa ni chachu kubwa hasa kwa upande wa soka la wanawake, ambapo idadi kubwa ya wachezaji wanatokana na programu hii,alisema.Ameongeza kuwa soka la vijana limekuwa ni njia ya uhakika na endelevu katika maendeleo ya soka hapa nchini.Kwa mfano nchi ya Cameroon, wamepata mafanikio makubwa na ya kuvutia kutokana na kuwekeza katika program za vijana, alisema, huku akiiongeza pia Hispania kama nchi nyingine iliyofanya hivyo na kufanikiwa kuchukua kombe la dunia.Mwesigwa amewataka viongozi wa soka ngazi mbalimbali nchini kufuata taratibu na kanuni za michuano hii. Michuano hiyo imepanga kuanza kutimua vumbi katika ngazi ya awali mikoa Julai 20 na kuhitimishwa Agosti 30, ambapo ngazi ya taifa itaanza Septemba 11 hadi 21 jijini Dar es Salaam.Kwa upande wake, Meneja Uhusiano wa Aitel nchini, Jackson Mmbando amesema kuwa hii ni fursa nyingine tena adhimu kwa vijana kuonesha vipaji vyao ambavyo vitawawezesha kutimiza malengo yao ya baadaye kupitia mchezo wa soka.  <topic>: MICHEZO 